钦定古今图书集成/明伦汇编/氏族典/第305卷 > 《廖用贤尚友录》 > 常居安
## 钦定古今图书集成/明伦汇编/氏族典/第305卷 > 《廖用贤尚友录》 > 常居安

按《江夏县志》：“居安，字惟静，号得吾，改号九华。万历戊
子举人，任四川隆昌知县。安、奢两酋争衅，时议剿，欲
夺隆积储以佐军兴，居安力持不可。既迁福建延平
府判，署宁州篆。有议量革海艘者，居安亦力持不可，
曰：‘海寇叵测，无贪省事之名’。后海寇果大发福宁饷，
尚恐不足矣。”当时辄服居安详密。